ΦΩΣ ΣΕ ΔΡΑΣΗ

Ανοιχτό Μικρόφωνο - Ο μεγαλύτερος εχθρός της αλήθειας και της ελευθερίας
2021-05-26 16:00 - 18:00 (Europe/Athens) | Online, Greece
Στη ζωντανή διαδικτυακή εκπομπή “Ανοιχτό Μικρόφωνο” ο ψυχίατρος-ψυχοθεραπευτής Γιάννης Αυγουστάτος θα συνομιλήσει με τον καθηγητή του ποινικού δικαίου Κωνσταντίνο Βαθιώτη, για τα τρέχοντα θέματα της Νέας Παρανοϊκότητας.

Η Τέχνη όπως Είναι - Περικλής Μουστάκης
2021-05-29 18:00 - 20:00 | Online, Greece
Η Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Το Σάββατο 29 Μαΐου με ιδιαίτερη χαρά υποδεχόμαστε τον ηθοποιό , σκηνοθέτη και δάσκαλο του θεάτρου , Περικλή Μουστάκη .Θα μιλήσουμε με έναν αληθινό αναζητητή της αλήθειας και της ωραιότητας , για το αληθινό στην τέχνη , για την εργασία του ηθοποιού , για τον πολιτισμό και για τον άνθρωπο!Συντονιστείτε , το Σάββατο 29/05 στις 6μμ

Το Πνευματικό στην Τέχνη - Η Τέχνη στην Αρχαία Αίγυπτο
2021-05-30 20:00 - 22:00 | Online, Greece
Στην εκπομπή μας την Κυριακή 30/5 ώρα 20:00 θα ταξιδέψουμε στη μυστηριώδη Αίγυπτο και θα προσεγγίσουμε τη μαγεία και τα μυστήρια της αρχιτεκτονικής και της ζωγραφικής των αρχαίων Αιγυπτίων. Η Τέχνη στην Αρχαία Αίγυπτο φωτίζει τη γνώση τους για το θεϊκό και τον ανθρώπινο κύκλο θανάτου και αναγέννησης.

Ανοιχτό Μικρόφωνο - Από το Έχειν στο Είναι
2021-06-09 16:00 - 18:00 | Online, Greece
Στην προσεχή ζωντανή εκπομπή ‘Ανοιχτό Μικρόφωνο”, θα μελετήσουμε και θα σχολιάσουμε αποσπάσματα από το βιβλίο του Έριχ Φρομ «Να έχεις ή να Είσαι» .Είναι ένα διεισδυτικό και προφητικό κείμενο που ενώ πρωτοεκδόθηκε το 1976 είναι εντυπωσιακά επίκαιρο. Όλα αυτά που προμήνυε ο Φρομ έχουν δυστυχώς επαληθευτεί με μεγάλη ακρίβεια. Όσο πιο γρήγορα συνειδητοποιήσουμε την ολισθηρή πορεία προς τον γκρεμό που ακολουθούμε ως ανθρωπότητα τόσο μεγαλύτερες είναι οι πιθανότητες να αποσοβήσουμε αυτή την αυτοκαταστροφική κατάληξη, πριν είναι πολύ αργά…

Η Τέχνη όπως Είναι - Μιχάλης Δέλτα
2021-06-12 18:00 - 20:00 | Online, Greece
Η Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Το Σάββατο 12 Ιουνίου καλεσμένος μας ο Μιχάλης Δέλτα !!!!!!Μια βαθιά ανθρώπινη συνέντευξη , γεμάτη αλήθεια και αγάπη , για τον άνθρωπο και την ζωή .Ο Μιχάλης Δέλτα πάντα τολμηρός , ανατρεπτικός και αφοπλιστικά ειλικρινής , μοιράζεται μαζί μας την διαδρομή του μέσα από την τέχνη και την πνευματική αφύπνιση .Συντονιστείτε , το Σάββατο 12/06 στις 6μμ

Ανοιχτό Μικρόφωνο - Ανεμβολίαστοι: Παιδιά ενός κατώτερου Θεού;
2021-06-23 16:00 - 18:00 | Online, Greece
Συζήτηση του ψυχιάτρου Ιωάννη Αυγουστάτου με τον τέως καθηγητή του ποινικού δικαίου Κωνσταντίνο Βαθιώτη, στην ζωντανή εκπομπή “Ανοιχτό Μικρόφωνο”.

Η Τέχνη όπως Είναι - Θεόδωρος Εσπίριτου
2021-06-26 18:00 - 20:00 | Online, Greece
Η Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Το Σάββατο 26 Ιουνίου , ολοκληρώνουμε τον πρώτο κύκλο της εκπομπής μας και στο στούντιο κοντά μας , ζωντανά , θα έχουμε την χαρά και την τιμή να φιλοξενήσουμε τον σκηνοθέτη , καθηγητή θεάτρου και συγγραφέα Θεόδωρο Εσπίριτου .Με τον αγαπημένο όλων μας “Θοδ” θα συζητήσουμε για την τέχνη , την σκηνοθεσία , τον κόσμο και τον άνθρωπο ΚΑΙ φυσικά θα παρουσιάσουμε το πρώτο του λογοτεχνικό έργο , το μυθιστόρημα Το Παιχνίδι της Άγρας .Συντονιστείτε , το Σάββατο 26/06 στις 6μμ

Ανοιχτό Μικρόφωνο - Από τη φυλετική στην υγειονομική «καθαρότητα»
2021-07-07 16:00 - 18:00 | Online, Greece
Στην προσεχή εκπομπή “Ανοιχτό Μικρόφωνο με τον Γιάννη Αυγουστάτο”https://www.youtube.com/user/EPAMvideo Και την δεκαετία του ’30 όσοι ασπάστηκαν και επέτρεψαν να επικρατήσει ο ναζισμός, δεν ήταν οπωσδήποτε καθάρματα. Οι περισσότεροι ήταν απλά φιλήσυχοι πολίτες που κάμφθηκε η λογική τους, κάμφθηκε η οποιαδήποτε διάθεση για αντίδραση υπό την πίεση των καταστάσεων και συμβιβάστηκαν με το καθεστωτικό αφήγημα, γιατί «δεν γινόταν αλλιώς».Το ζήτημα είναι σήμερα, που ξέρουμε που οδήγησε αυτή η νοοτροπία, θα επιτρέψουμε να ξανασυμβεί;

Ανοιχτό Μικρόφωνο - Όταν μιλάνε οι «ειδικοί»…
2021-09-29 16:00 - 18:00 | Online, Greece
Στην ζωντανή εκπομπή “Ανοιχτό Μικρόφωνο” της Τετάρτης 29/9/2021, ο ψυχίατρος Γιάννης Αυγουστάτος συνομιλεί με τον καρδιολόγο Κωνσταντίνο Αρβανίτη για θέματα της επικαιρότητας.

Ανοιχτό Μικρόφωνο - Υγειονομική Δικτατορία: Πού βρισκόμαστε και πού βαδίζουμε;
2021-10-13 16:00 - 18:00 | Online, Greece
Στην εκπομπή “Ανοιχτό Μικρόφωνο” ο ψυχίατρος Γιάννης Αυγουστάτος θα συνομιλήσει με τον πρώην καθηγητή του ποινικού δικαίου Κωνσταντίνου Βαθιώτη με αφορμή την έκδοση του νέου βιβλίου του : ” Από την τρομοκρατία στην πανδημία” , εκδ. Αλφειός.

ΑΠΟ ΤΗ ΛΗΘΗ ΣΤΗ ΜΝΗΜΟΣΥΝΗ
2021-11-07 11:00 - 13:00
Το Φιλοσοφικό Καφενείο Αθήνας της Κίνησης ΦΩΣ ΣΕ ΔΡΑΣΗ έχει την χαρά να σας προσκαλέσει στην πρώτη συνάντηση για την περίοδο 2021-22.Για πληροφορίες και δήλωση συμμετοχής στην ηλεκτρονική διεύθυνση: fossedrasi@gmail.com

Ανοιχτό Μικρόφωνο - Τα δώρα της απώλειας
2021-11-10 16:00 - 18:00 | Online, Greece
Στη ζωντανή εκπομπή “Ανοιχτό Μικρόφωνο” ο ψυχίατρος-ψυχοθεραπευτής Γιάννης Αυγουστάτος συνομιλεί με τον Ερωτόκριτο Κυμιωνή, εισηγητή σεμιναρίων Αυτογνωσίας και σχεδιαστή μόδας, για τα δώρα της απώλειας.Στο δεύτερο μέρος υπάρχει η δυνατότητας τηλεφωνικής συμμετοχής των ακροατών με ερωτήσεις και σχόλια.

Ανοιχτό Μικρόφωνο - Ο πειρασμός της ανέμελης άγνοιας
2021-11-24 16:00 - 18:00 | Online, Greece
“Ανοιχτό Μικρόφωνο” με τον Γιάννη Αυγουστάτο

Ανάγκη και Επιθυμία
2021-12-05 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Συνάντηση του Φιλοσοφικού Καφενείου Αθήνας . Πληροφορίες και κρατήσεις θέσεων στο mail της Κίνησης : fossedrasi@gmail.com

Αφυπνιστική Αρμονία - Γεώργιος Γκουρτζίεφ
2021-12-05 20:00 - 22:00 | Online, Greece
Η Αφυπνιστική Αρμονία σας παρουσιάζει τον Γεώργιο Γκουρτζίεφ.Τον Έλληνα φιλόσοφο, συνθέτη, συγγραφέα και ταξιδευτή!Με τους ήχους της μυστικιστικής μουσικής του και με αποσπάσματα από το ΕΝΝΕΑΓΡΑΜΜΑ, τον μυστικό κώδικα του Σύμπαντος.Σε μια συνάντηση Ανατολής και Δύσης, μεταφέροντας το μήνυμα του Γκουρτζίεφ για την αφύπνιση του ανθρώπου!Συνδεθείτε στο Wake-up-radio:την Κυριακή 5 Δεκεμβρίου στις 8:00 το βράδυ.Σας περιμένουμε! Επιμέλεια και παρουσίαση: Ελένη ΚυριακοπούλουΡύθμιση ήχου: Ειρήνη Τσάτοβα Μουσικό σήμα εκπομπής: “Γαία Θεά” από το έργο “Η Λειτουργία Του Ορφέα” του Γιάννη Μαρκόπουλου

Ανοιχτό Μικρόφωνο - Κομφούκιος: Η Φιλοσοφία της Αλήθειας της Ανθρωπιάς και της Αμοιβαιότητας
2021-12-08 16:00 - 18:00 | Online, Greece
Στην προσεχή εκπομπή “Ανοιχτό Μικρόφωνο με τον Γιάννη Αυγουστάτο” θα παρουσιαστεί το βιβλίο ” Κομφούκιος : Η Φιλοσοφία της Αλήθειας της Ανθρωπιάς και της Αμοιβαιότητας”, του Ευγένιου Γιαρένη, που κυκλοφορεί από τις εκδόσεις Δρόμων, και θα αναλυθούν οι κεντρικές ιδέες με τον ίδιο τον συγγραφέα.Ο Λάο Τσε (Laozi) και ο Κομφούκιος (Kong Fuzi: Κόνγκ Φου Τσε) είναι δύο από τις εμβληματικότερες μορφές της κινεζικής φιλοσοφίας, αναλογικά θα λέγαμε όπως ο Πλάτων και ο Αριστοτέλης είναι δύο από τις εμβληματικότερες μορφές της αρχαιοελληνικής φιλοσοφίας.Οι διδασκαλίες του Κομφούκιου , όπως διατηρήθηκαν στα Ανάλεκτα, έθεσαν τα θεμέλια πολλών μεταγενέστερων κινέζικων απόψεων για την εκπαίδευση και την συμπεριφορά του ιδανικού ανθρώπου, πώς ένα τέτοιο άτομο θα πρέπει να ζει τη ζωή του, να αλληλεπιδρά με τους άλλους, τους θεσμούς της κοινωνίας και την διακυβέρνηση στα οποία θα πρέπει να συμμετέχει.

Η Τέχνη όπως Είναι - Γιάννης Αυγουστάτος
2021-12-27 20:00 - 22:00 | Online, Greece
Την Δευτέρα 27/12/21 , στην τελευταία για φέτος ζωντανή εκπομπή Η Τέχνη όπως Είναι , καλεσμένος μας ο Γιάννης Αυγουστάτος σε μία ιδιαίτερη και σπάνια συνέντευξη . Ο Γιάννης Αυγουστάτος είναι ψυχίατρος- ψυχοθεραπευτής , πνευματικός ακτιβιστής , συγγραφέας και Δάσκαλος . Ιδρυτής της Κίνησης Πνευματικού Ακτιβισμού ΦΩΣ ΣΕ ΔΡΑΣΗ . Εμπνευστής και δημιουργός πολλών αφυπνιστικών δράσεων μία εκ των οποίων είναι και ο Αφυπνιστικός Ραδιοφωνικός Σταθμός Wake Up Radio . Θα γνωρίσουμε τον ίδιο και το έργο του μέσα από μία προσωπική διαδρομή από την παιδική του ηλικία ως σήμερα .Η Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Συντονιστείτε , την Δευτέρα 27/12 στις 8μμ

Η Τέχνη όπως Είναι - Λάουρα Γκίνη
2022-01-03 20:00 - 22:00 | Online, Greece
Την Δευτέρα 03 Ιανουαρίου 2022 , στην πρώτη ζωντανή εκπομπή της χρονιάς Η Τέχνη όπως Είναι , καλεσμένη μας η μουσικός – ηχοθεραπεύτρια Λάουρα Γκίνη .Η Λάουρα Γκίνη ξεκίνησε με κλασσικές σπουδές πιάνου στην Κέρκυρα και αποφοίτησε απο το Εθνικό Ωδείο Αθήνας με δίπλωμα πιάνου και Ανώτερων Θεωρητικών. Επί σειρά ετών έχει δώσει κονσέρτα ως σολιστ πιάνου σε Αθήνα και εξωτερικό, όπως επίσης έχει συνεργαστεί με Έλληνες και ξένους καλλιτέχνες σε έργα Μουσικής Δωματίου, αλλά και σε σχήματα τζαζ και έθνικ μουσικής. συνθέσει το soundtrack για Έχει δύο ταινίες, το Pelican’s Watch και Promakhos” The First Line”.Σε μία πιο εσωτερική αναζήτηση του ήχου, ασχολήθηκε με την Nada Yoga ( Γιόγκα της Μουσικής), πάνω σε ένα αρχαίο σύστημα θεραπευτικής μουσικής της Ινδίας που λέγεται Dhrupad. Με την καθοδήγηση του μαέστρου Rabindra Goswami μελέτησε στο Βαρανάσι της Ινδίας ,ινδική καλσιική μουσική και Σιτάρ, εντρυφώντας στην θεραπευτική ιδιότητα της φόρμας της raga.Παράλληλα μυήθηκε στις τεχνικές της Kriya Yoga με τον Prakash Sangar Vyas στην Ινδία.Το 2007 στο N. Mexico ήρθε σε επαφή με τα Πλανητικά Γκονγκ και τις Θιβετάνικες Ηχογαβάθες, ένα πανάρχαιο σύστημα που βασίζεται στην θεωρία του Πυθαγόρα για την Μουσική των Σφαιρών μελετώντας την θεραπευτική δύναμη του ήχου.Τα τελευταία χρόνια έχει αφιερωθεί στις ομαδικές και ατομικές Ηχοθεραπευτικές συνεδρίες με πλανητικά Γκονγκ και Θιβετάνικες ηχογαβάθες , με βάση την Σαντορίνη και την υπόλοιπη Ελλάδα.Είναι πιστοποιημένη εναλλακτική θεραπευτρια σε τεχνικές Sound healing Ayuverda, Therapeutic Thai massage και Pranic HealingΗ Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Συντονιστείτε , την Δευτέρα 03/01/22 στις 8μμ

Γαλήνη στο μάτι του κυκλώνα
2022-02-06 11:00 - 13:00
Συνάντηση του Φιλοσοφικού Καφενείου Αθήνας της Κίνησης ΦΩΣ ΣΕ ΔΡΑΣΗ>Για πληροφορίες και δήλωση συμμετοχής στην ηλεκτρονική διεύθυνση : fossedrasi@gmail.com

Ανοιχτό Μικρόφωνο - Το πρόβλημα της μοίρας των παθών (Σενέκας)
2022-02-15 20:00 - 22:00 | Online, Greece
Στη ζωντανή διαδικτυακή εκπομπή ” Ανοιχτό Μικρόφωνο”,από το κανάλι του ΕΠΑΜ στο youtube, συνεχίζεται η συζήτηση του ψυχιάτρου-ψυχοθεραπευτή Γιάννη Αυγουστάτου με τον καθηγητή φιλοσοφίας στο Πανεπιστήμιο Ιωαννίνων κ. Πάνο Ηλιόπουλο, με αντικείμενο την ηθική διδασκαλία στο έργο του Σενέκα. Την προηγούμενη εκπομπή μπορείτε να την παρακολουθήσετε στην ηλεκτρονική διεύθυνση: https://www.youtube.com/watch?v=r83-vBT6wFM

Ανοιχτό Μικρόφωνο - Η Τέχνη της Ευδαιμονίας στον Σοπενάουερ
2022-02-16 16:00 - 18:00 | Online, Greece
Στην ζωντανή εκπομπή “Ανοιχτό Μικρόφωνο” με τον Γιάννη Αυγουστάτο. Το βιβλίο που θα μας απασχολήσει στην προσεχή εκπομπή αποτελεί μια συλλογή από σκέψεις , αποφθέγματα, συμβουλές, αφορισμούς και ρητά φιλοσόφων και ποιητών από τον Όμηρο μέχρι την εποχή του, που κρατούσε επί δεκαετίες ο Άρθουρ Σοπενάουερ (1788-1860 ). Το βιβλίο εκδόθηκε μεταθανάτια και ήταν σε πρώιμο στάδιο επεξεργασίας. Πρόκειται για μια συλλογή 50 κανόνων ζωής που ο φιλόσοφος κατέγραψε σε διαφόρους περιόδους της ζωής του και βρέθηκαν διεσπαρμένοι σε διάφορα τετράδια.

Σοπενάουερ: Η Τέχνη της Ευδαιμονίας
2022-02-16 16:00 - 18:00 | Online, Greece

Απόδραση από το γνωστό
2022-03-13 11:00 - 13:00 | Πολυχώρος Αθήναιον, Αμφιθέας 61, Π. Φάληρο, Greece
Μηνιαία συνάντηση του ΦΙΛΟΣΟΦΙΚΟΥ ΚΑΦΕΝΕΙΟΥ ΑΘΗΝΑΣ, της ΚΙΝΗΣΗΣ ΦΩΣ ΣΕ ΔΡΑΣΗ Πληροφορίες και δήλωση συμμετοχής στην ηλεκτρονική διεύθυνση: fossedrasi@gmail.com

Ανοιχτό Μικρόφωνο - Το φάσμα του νέου ολοκληρωτισμού
2022-03-30 16:00 - 18:00 | Online, Greece
Στο διαδικτυακό “ΑΝΟΙΧΤΟ ΜΙΚΡΟΦΩΝΟ” που επιμελείται και παρουσιάζει ο ψυχίατρος-ψυχοθεραπευτής Γιάννης Αυγουστάτος, θα ολοκληρωθεί η παρουσίαση του βιβλίου του Φώτη Τερζάκη “ΙΑΤΡΙΚΗ & ΠΟΛΙΤΙΚΗ”, με τη συμμετοχή του συγγραφέα.

Η Τέχνη όπως Είναι - Αγγελική Βούλγαρη
2022-04-02 08:00 - 17:00 | Online, Greece
Το Σάββατο 2 Απριλίου 2022 , στις 6 μμ στην ζωντανή εκπομπή Η Τέχνη όπως Είναι , καλεσμένη μας η Αγγελική Βούλγαρη , ηθοποιός / εμψυχώτρια εξειδικευμένη σε ευάλωτες ομάδες ανθρώπων . Μαζί της θα μιλήσουμε για το Εφαρμοσμένο Θέατρο (Applied Theatre) στην χώρα μας και στον κόσμο.Τι είναι και ποιος είναι ο σκοπός του εφαρμοσμένου θεάτρου ; Για την τέχνη ως παρέμβαση μέσα στην κοινωνική πραγματικότητα και το Αφυπνιστικό Θέατρο. Η Αγγελική Βούλγαρη σπούδασε στη Σχολή Γραφικών και Καλλιτεχνικών Σπουδών του ΑΤΕΙ Αθήνας και στη Δραματική σχολή του Ωδείου Αθηνών. Ασχολήθηκε σχεδόν αποκλειστικά με τη ψυχοκοινωνική στήριξη ευάλωτων ομάδων μέσα από τις τέχνες. Ίδρυσε μη κερδοσκοπικούς ανθρωπιστικούς οργανισμούς με αντικείμενο την εμψύχωση παιδιών, ατόμων με αναπηρίες και ηλικιωμένων μέσα από θεατρικές παραστάσεις και προγράμματα ψυχικής ενδυνάμωσης και κοινωνικής ένταξης. Από το 2010, έχει πραγματοποιήσει πάνω από 1000 παραστάσεις και εξειδικευμένα προγράμματα στα ελληνικά νοσοκομεία Παίδων της Αθήνας, στην Ογκολογική Μονάδα Παίδων Μαριάννα Βαρδινογιάννη Ελπίδα, σε φορείς ειδικής αγωγής, ιδρύματα παιδικής προστασίας, καθώς και σε μονάδες φροντίδας ηλικιωμένων και κέντρα αποκατάστασης στην Αθήνα και στην επαρχία.Η πίστη της ότι η ελπίδα στις ανθρώπινες ψυχές πρέπει να παραμείνει ζωντανή και η πεποίθηση ότι όλοι μπορούμε να κάνουμε κάτι γι αυτό, αποτελεί βασικό σημείο του αγώνα της.

Η Νέα Ασκητική
2022-05-14 20:00 - 22:00 | Σχολη Αγαπης Εαυτου, Greece
Η “Ασκητική” είναι το “Magnum Opus”, το Μεγάλο Έργο του Νίκου Καζαντζάκη, ο πυρήνας όλου του έργου του και η πρώτη ουσιαστικά φιλοσοφική πραγματεία του, που γνώρισε μεγάλη απήχηση. Ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος θα αναδείξει τα κύρια σημεία της Ασκητικής, με μια σύγχρονη ματιά που την καθιστά επίκαιρη και λειτουργική.

Βόρεια Εύβοια, Το Σχέδιο, Μέρος 1ο
2022-05-18 20:00 - 22:00 | Σχολη Αγαπης Εαυτου, Greece
Στο πλαίσιο υπεράσπισης της γης και της ελευθερίας και συμβάλλοντας στη διάδοση της αλήθειας, προβάλουμε το ντοκιμαντέρ: Βόρεια Εύβοια, Το Σχέδιο, Μέρος 1ο: “Οκτώ δέκατα και αναφορά”. Ένα ντοκιμαντέρ γεμάτο με μαρτυρίες και ντοκουμέντα που αποδεικνύουν πώς μια φωτιά που θα μπορούσε να περιοριστεί έγκαιρα , κατάφερε με μηδενικό άνεμο και με “εντολές μη επέμβασης” να κατακάψει περισσότερα από 520 χιλιάδες στρέμματα γης. Δάση, ζώα, χωριά, καλλιέργειες, κόποι μιας ζωής αφέθηκαν στην τύχη τους και έγιναν στάχτη από μία κυβέρνηση η οποία εκδίωξε τους κατοίκους από τα χωριά τους ενώ ουδέποτε φρόντισε για την προστασία των δασών ή την πυρόσβεση. Αντιθέτως, σχεδιάζει επενδύσεις με νέες χρήσεις γης, στο όνομα της “ανάπτυξης” και της “ανασυγκρότησης”. Θα ακολουθήσει συζήτηση με τους δημιουργούς του ντοκιμαντέρ Νέλλη Ψαρρού και Ιωάννη Λαζάρου. Σας περιμένουμε!

Εκδρομή στο Ηραίο Περαχώρας
2022-06-19 11:00 - 17:00 | Ηραίον, Λίμνη Βουλιαγμένης, Λουτράκι
Αγαπητοί φίλοι, με χαρά σας προσκαλούμε σε μια μονοήμερη εκδρομή – μυσταγωγία, στον Αρχαιολογικό Χώρο Ηραίου Περαχώρας. Ένας τόπος εξαιρετικής φυσικής και ενεργειακής ομορφιάς, όπου θα έχουμε την ευκαιρία να περιηγηθούμε στα ευρήματα του αρχαϊκού ναού της Ήρας, να κολυμπήσουμε στα κρυστάλλινα νερά που σχεδόν ακουμπούν τον ναό και να ανηφορίσουμε στον φάρο για θα απολαύσουμε τη θέα και να βγάλουμε πανοραμικές φωτογραφίες. Η εκδρομή μας θα κλείσει σε ταβερνάκι, δίπλα στη λίμνη Βουλιαγμένης Λουτρακίου. Πότε; Κυριακή 19 Ιουνίου στις 11.00 το πρωίΠού; Σημείο συνάντησης το Ηραίον (Λουτράκι)Πώς; Ερχόμαστε με δικά μας μέσαΜε τι; Φοράμε άνετα ρούχα και δεν ξεχνάμε το μαγιό και την πετσέτα μας για τη θάλασσα. Η είσοδος στον Αρχαιολογικό Χώρο είναι δωρεάν. Μπορείτε να δηλώσετε συμμετοχή στο email μας : eikastikofos@gmail.com (Παρακαλώ ενημερώστε μας αν δεν διαθέτετε αυτοκίνητο καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς).

Βόρεια Εύβοια, Το Σχέδιο, Μέρος 2ο
2022-06-22 21:00 - 22:30 | Το Καφενείο Στην Ακαδημία Πλάτωνος, Greece
Σε συνέχεια του πρώτου μέρους της συγκλονιστικής καταγραφής, για το πώς κάηκαν τα δάση της Βόρειας Εύβοιας, ζώα, χωριά, καλλιέργειες και κόποι μιας ζωής τον Αύγουστο του 2021, θα παρακολουθήσουμε το 2ο μέρος που διερευνά κίνητρα και αιτίες για τον τρόπο που λειτούργησε η πολιτεία και η πυρόσβεση. Μεγαλοεργολάβοι, νέες χρήσεις γης, επενδύσεις και οι ευφημισμοί της “ανάπτυξης” και της “ανασυγκρότησης”, όλα σε εξαγγελίες της κυβέρνησης, ακολούθησαν τη φωτιά. Της ίδιας κυβέρνηση που με “σχέδια ανάπλασης” περιορίζει το δημόσιο χώρο, κόβει δέντρα, και ξοδεύει εκατομμύρια δημοσίου χρήματος για αυτό. Η Ακαδημία Πλάτωνα φαίνεται να είναι το επόμενο θύμα της.Είναι οι κινήσεις της κυβέρνησης τυχαίες ή αποτελούν μέρος ενός Σχεδίου; Το ντοκιμαντέρ θα προβληθεί σε πρώτη προβολή την Τετάρτη 22 Ιουνίου στις 9μμ, στο πάρκο της Ακαδημίας Πλάτωνος.Στο τέλος της προβολής θα ακολουθήσει συζήτηση με τους συντελεστές. Το Σχέδιο είναι μια ανεξάρτητη δημιουργία των Νέλλη Ψαρρού και Ιωάννη Λαζάρου, που στηρίζεται στην οικονομική ενίσχυση όλων μας. Περισσότερα στο: tosxedio.com

Ανοιχτό Μικρόφωνο - Τα πολυτιμότερα μαθήματα ζωής
2022-06-29 16:00 - 18:00 | Κινηματογράφος Μικρόκοσμος, Greece
Στην τελευταία για την καλοκαιρινή περίοδο ζωντανή εκπομπή “ΑΝΟΙΧΤΟ ΜΙΚΡΟΦΩΝΟ”, ο ψυχίατρος-ψυχοθεραπευτής Γιάννης Αυγουστάτος,θα παρουσιάσει και θα σχολιάσει αποσπάσματα από το πολύ σημαντικό βιβλίο του Λέο Μπουσκάλια, “ΝΑ ΖΕΙΣ , ΝΑ ΑΓΑΠΑΣ ΚΑΙ ΝΑ ΜΑΘΑΙΝΕΙΣ”.
